Sah : Md Isa MB baru Perlis
Malaysiakini.com
Mar 17, 2008
Nash Rahman

kemaskini 5:48pm Akhirnya semua kebingungan dan keresahan politik di Perlis berakhir petang ini apabila sah wakil Bintong, Datuk Dr Md Isa Sabu, mengangkat sumpah sebagai menteri besar yang baru.

Upacara tersebut berlangsung di Istana Arau pada jam 5.30 petang tadi dan berakhir kira-kira jam kemudiannya.

Majlis itu menamatkan krisis selama seminggu yang bermula ekoran kelewatan majlis angkat sumpah pengerusi BN negeri Datuk Seri Shahidan Kassim kepada jawatan itu untuk penggal keempat.

Shahidan satu-satunya wakil rakyat BN yang tidak hadiri di majlis itu.

Pagi tadi, kira-kira 5,000 penyokong Dr Md Isa menyambut kepulangannya dari Putrajaya tadi.

md isa sabu and supporters in perlis 170308Majlis sambutan itu diadakan di tapak pasar malam, di luar stadium utama di Kangar.

Kesemua lapan Ahli Dewan Undangan Negeri (Adun) yang menyokong Dr Md Isa turut hadir di majlis tersebut.

Hadir sama ialah Adun tunggal PAS (Simpang Empat) Rus'selle Ezlan sebagai menyokong pelantikan Dr Md Isa.

Sepanduk menyokong pelantikan beliau juga dinaikkan di sepanjang menuju ke bandar Kangar.

Tiada sepanduk sokong Shahidan

Ia termasuk sepanduk dari Umno dan parti-parti komponen BN yang menyokong pelantikan Dr Md Isa sebagai menteri besar.

shahidan group at putrajaya 140308 shahidan kassimManakala sepanduk-sepanduk menyokong Shahidan Kassim sudah tidak kelihatan lagi. 

Kelmarin Dr Md  Isa berkata pelantikannya dibuat berdasarkan sokongan majoriti Adun BN di negeri tersebut.

Dalam pilihanraya umum 8 Mac lalu, BN menang di 14 daripada 15 kerusi Dewan Undangan Negeri (DUN) di Perlis.

Lapan Adun tersebut ialah Yip Sun Onn (ADUN Titi Tinggi), Mohd Rawi Kassim (Beseri), Sabry Ahmad (Santan), Abdul Jamil Saad (Sena), Dr Por Choo Chor (Indera Kayangan), Mat Hassan (Kuala Perlis), Ahmad Bakri Ali (Kayang) dan Datuk Seri Syed Razlan Syed Putra Jamalullail (Pauh).

Copyright © 1999-2007 Mkini Dotcom Sdn. Bhd.
Source : http://www.malaysiakini.com/news/79929